**КОМИ РЕСПУБЛИКАСА ПРАВИТЕЛЬСТВОЛÖН ШУÖМ**

**«Коми Республикаса республиканскöй бюджетысь сьöмöн могмöдан бюджетнöй учреждениеяслысь нюжöдöм када кредиторскöй уджйöз ладмöдöм кузя мераяс да Коми Республикаса государственнöй öтувъя предприятиеяслысь финансöвöй олöмлöн мониторинг йылысь» Коми Республикаса Правительстволöн 2005 во лöддза-номъя тöлысь 30 лунся 182 №-а шуöмö вежсьöмъяс пыртöм йылысь**

Коми Республикаса Правительство шуис:

1. Пыртны «Коми Республикаса республиканскöй бюджетысь сьöмöн могмöдан бюджетнöй учреждениеяслысь нюжöдöм када кредиторскöй уджйöз ладмöдöм кузя мераяс да Коми Республикаса государственнöй öтувъя предприятиеяслысь финансöвöй олöмлöн мониторинг йылысь» Коми Республикаса Правительстволöн 2005 во лöддза-номъя тöлысь 30 лунся 182 №-а шуöмö татшöм вежсьöмъяс:

1) 6 пунктын:

мöд абзац гижны тадзи:

«быд тöлысь нюжöдöм када кредиторскöй уджйöз кузя нуöдны инвентаризация «Эмбурлы да сьöмöн обязательствояслы инвентаризация нуöдöм кузя методическöй индöдъяс вынсьöдöм йылысь» Россия Федерацияса сьöм овмöс министерстволöн 1995 во лöддза-номъя тöлысь 13 лунся 49 №-а тшöктöдлöн корöмъяс серти»;

коймöд да нёльöд абзацъяс киритны;

2) содтыны татшöм выль 8 пункт:

«8. Коми Республикаса олöмö пöртысь власьт органъясын, Коми Республикаса Юралысьöн либö Коми Республикаса Правительствоöн лöсьöдöм (артмöдöм) Коми Республикаса государственнöй органъясын, кодъяс организационно-методическöя веськöдлöны, координируйтöны да контролируйтöны веськöдлан юкöнъяс (сфераяс) серти Коми Республикаса государственнöй бюджетнöй учреждениеяс, отчётнöй кадколаст вылö нюжöдöм када кредиторскöй уджйöзлöн мониторинглысь кывкöртöдъяссö нюжöдöм када кредиторскöй уджйöзлысь ыдждасö индöмöн колö быть йöзöдны «Öтуввез»-ын Коми Республикаса сьöм овмöс министерстволöн официальнöй сайтын сiйöс нуöдан лун бöрын 5 уджалан лунöн.»;

3) 8 пункт лыддьыны 9 пунктöн тадзи гижöмöн:

«9. Тайö шуöмсö олöмö пöртöм бöрся видзöдны Коми Республикаса Юралысьöс вежысь А.А. Буровлы.»;

4) Коми Республикаса республиканскöй бюджетысь сьöмöн могмöдан бюджетнöй учреждениеяслысь нюжöдöм када кредиторскöй уджйöз ладмöдöм кузя мераяс да Коми Республикаса государственнöй öтувъя предприятиеяслысь финансöвöй олöмлöн мониторинг кузя республиканскöй комиссиялысь состав, мый вынсьöдöма шуöмöн (1 №-а содтöд), гижны содтöдын индöм серти;

5) Коми Республикаса республиканскöй бюджетысь сьöмöн могмöдан бюджетнöй учреждениеяслысь нюжöдöм када кредиторскöй уджйöз ладмöдöм кузя мераяс да Коми Республикаса государственнöй öтувъя предприятиеяслысь финансöвöй олöмлöн мониторинг кузя республиканскöй комиссия йылысь положениеын, мый вынсьöдöма шуöмöн (2 №-а содтöд):

5 пункт гижны тадзи:

«5. Комиссияса заседание нуöдöны колана дырйи сэк, кор содö нюжöдöм кредиторскöй уджйöз либö водзмöстчö Комиссияö пырысьяс пиысь öти.

Комиссияса веськöдлысь, а кор сiйö абу, Комиссияса веськöдлысьöс вежысь:

котыртö Комиссиялысь уджсö;

индö Комиссияса заседание нуöдан места да кад, а сiдзжö Комиссияса заседаниелысь сёрнитантор;

нуöдö Комиссиялысь заседание;

Комиссия нимсянь кырымалö документъяс.».

2. Тайö шуöмыс вынсялö сiйöс кырымалан лунсянь.

Коми Республикаса Юралысь В. Гайзер

Сыктывкар

2010 вося моз тöлысь 23 лун

264 №

Коми Республикаса Правительстволöн

2010 во моз тöлысь 23 лунся 264 №-а шуöм дорö

СОДТÖД

«ВЫНСЬÖДÖМА

Коми Республикаса Правительстволöн

2005 во лöддза-номъя тöлысь 30 лунся 182 №-а шуöмöн

(1 №-а содтöд)

Коми Республикаса республиканскöй бюджетысь сьöмöн могмöдан бюджетнöй учреждениеяслысь нюжöдöм када кредиторскöй уджйöз ладмöдöм кузя мераяс да Коми Республикаса государственнöй öтувъя предприятиеяслысь финансöвöй олöмлöн мониторинг кузя

республиканскöй комиссияö

**ПЫРЫСЬЯС**

|  |  |  |
| --- | --- | --- |
| Буров А.А. | - | Коми Республикаса Юралысьöс вежысь (Комиссияса веськöдлысь) |
| Туркина В.И. | - | Коми Республикалöн сьöм овмöсса министрöс медводдза вежысь (Комиссияса веськöдлысьöс вежысь) |
| Белозёрова И.В. | - | Коми Республикаса йöзлысь дзоньвидзалун видзан министрöс вежысь |
| Васильева Е.Л. | - | Коми Республикалöн туй агентствоса юрнуöдысьöс вежысь |
| Гарезина И.Г. | - | Коми Республикалöн сьöм овмöсса министрöс вежысь |
| Зуев Н.Б. | - | Коми Республикаса йöзöс велöдан министрöс медводдза вежысь |
| Иванов В.В. | - | Коми Республикалöн эмбур агентствоса юрнуöдысьöс медводдза вежысь |
| Медведева О.А. | - | Коми Республикаса культура министерстволöн финансöвöй веськöдланiнса планируйтан, финансируйтан, анализируйтан да контролируйтан юкöнса начальник |
| Лучшев А.В. | - | Коми Республикаса архитектура, стрöитчöм да коммунальнöй овмöсса министрöс вежысь |
| Осипова О.Ф. | - | Коми Республикаса экономика сöвмöдан министрöс медводдза вежысь |
| Потапова Н.В. | - | Коми Республикаса видз-му овмöс да сёян-юан кузя министрöс медводдза вежысь |
| Шуктомова О.Б. | - | Коми Республикаса йöзлы отсöг сетан агентствоса юрнуöдысьöс медводдза вежысь.». |

Исакова 3 894 пас